**3. pielikums**

**Atklāta konkursa nolikumam**

“**RSU ēkas Rīgā, Palasta ielā 3**

**ēkas būvprojekta izstrāde, būvdarbi**

**un autoruzraudzība**”

**TEHNISKĀ SPECIFIKĀCIJA**

Tehniskā specifikācija sastāv no šādām sadaļām:

**1. sadaļa** – **Darbu apraksts**;

**2. sadaļa - Tehniskā dokumentācija**

***(skatīt atsevišķos failos, kas pievienoti Atklāta konkursa nolikumam)***:

* 1. **Pielikums “A”** –Ēkas Palasta ielā 3, Rīgā, kadastrālās uzmērīšanas lieta 1. daļa (kopija);
  2. **Pielikums “B”** – Ēkas Palasta ielā 3, Rīgā, kadastrālās uzmērīšanas lieta 2. daļa (kopija);
  3. **Pielikums “C”** – Ēkas Palasta ielā 3, Rīgā, zemesgrāmatas informācija par īpašumu (kopija);
  4. **Pielikums “D”** – Palasta ielā 3, Rīgā, zemes robežu plāns (kopija);
  5. **Pielikums “E”** – Tehniskās apsekošanas atzinums (kopija) ***Šajā pielikumā ietvertā tehniskā dokumentācija tiek izsniegta ieinteresētajiem piegādātājiem pēc pieprasījuma, pieprasījumu nosūtot Atklāta konkursa nolikuma 1.3.punktā norādītajai kontaktpersonai*;**
  6. **Pielikums “F” –** Būvdarbu finanšu piedāvājuma forma;

**2.7. Pielikums “G” –** Atsevišķu darbu, materiālu un iekārtu minimālie kvalitātes uzstādījumi;

**2.8. Pielikums “H” –** Arhitektūras un inženiertehnisko risinājumu papildus uzdevums un nosacījumi;

**2.9. Pielikums “I” –** RSU dizaina vadlīnijas.

**2.10. Pielikums “J” –** A/S Sadales Tīkls izdotie tehniskie noteikumi ēkai Palasta ielā 3.

**2.11. Pielikums “K” –** SIA Rīgas ūdens izdotie tehniskie noteikumi ēkai Palasta ielā 3.

**2.12. Pielikums “L” –** Topogrāfiskais plāns

**2.13. Pielikums “M” –** Ēkas Palasta ielā 3, Rīgā ģeotehniskā izpēte

**2.14. Pielikums “N1” –** Ēkas Palasta ielā 3, Rīgā Pagraba plānojuma skice

**2.15. Pielikums “N2” –** Ēkas Palasta ielā 3, Rīgā 1.st. plānojuma skice

**2.16. Pielikums “N3” –** Ēkas Palasta ielā 3, Rīgā 2.st. plānojuma skice

**2.17. Pielikums “N4” –** Ēkas Palasta ielā 3, Rīgā 3.st. plānojuma skice

**2.18. Pielikums “N5” –** Ēkas Palasta ielā 3, Rīgā 4.st. plānojuma skice

**2.19. Pielikums “N6” –** Ēkas Palasta ielā 3, Rīgā griezums

**2.20. Pielikums “O” –** Rīgas siltums tehniskie noteikumi

**2.21. Pielikums “P” –** Būvniecības kalendārā grafika forma

**2.22. Pielikums “R” –** Mākslinieciskās izpētes atzinums

**2.23. Pielikums “S” –** VKPAI vēstule: *Par ēkas Rīgā, Palasta ielā 3 kultūrvēsturiskās vērtības līmeni*

**2.24. Pielikums “T” –** Lifta apdares materiālu minimālie radītāji

1. **sadaļa**

**Darbu apraksts**

Rīgas Stradiņa universitātes ēkas Rīgā, Palasta ielā 3 ēkas rekonstrukcijas projekta izstrāde, būvdarbi, autoruzraudzība un garantijas perioda nodrošināšana.

**1.1. Lietotie termini**

* 1. **Būvprojekts** – detalizēts būvprojekts, kas satur visas Būvniecības likuma, Vispārīgo būvnoteikumu, Latvijas būvnormatīvā LBN 202-15 „Būvprojekta saturs un noformēšana” noteiktās projekta sadaļas, noformēts un komplektēts un saskaņots atbilstoši visiem spēkā esošiem normatīviem. Būvprojekta sastāvā var nebūt ietvertas tās LBN 202-15 minētās sadaļas un marku rasējumi, kas nav nepieciešami Objektā atbilstoši reāli paredzētajam risinājumam (piemēram var nebūt projekta sadaļa ar PK markas rasējumiem (Plastmasas konstrukcijas) gadījumā, ja projekta risinājums neparedzēs plastmasas būvkonstrukcijas un analogi). Izpildītājs ir atbildīgs par to, lai būvprojekts gala rezultātā saturētu visus nepieciešamos dokumentus un visas nepieciešamās būvprojekta sadaļas, tai skaitā, lai visas sadaļas būtu izstrādātas un noformētas pietiekamā detalizācijā. Būvprojekta ekonomikas daļai niansēti un precīzi jāietver visi objektīvi nepieciešamie darbi, materiāli, iekārtas, precīzi aprakstot to specifikāciju un apjomus.
  2. **Izpildītājs** - iepirkuma līguma izpildītājs, kas atzīts par uzvarētāju atklātā konkursā un ar kuru tiks noslēgts iepirkuma līgums.
  3. **Objekts** - Rīgas Stradiņa universitātes ēka Rīgā, Palasta ielā 3, kad. Nr. 01001220086001, visa attiecināmā esošā infrastruktūra (tai skaitā ēkas daļas, kas tiešā veidā neietilpst projekta robežās, esošās komunikācijas, ja darbiem nepieciešams – zeme zem ēkām un citi elementi) īpašumā un ap īpašumu piegulošā teritorija kā arī darbu operatīvās veikšanas laukumi un ārējo inženierkomunikāciju trasējumi ārpus zemesgabala (ja tādi nepieciešami), kā arī cita infrastruktūra un piegulošā teritorija atbilstoši Būvprojektam.
  4. **Būvobjekts** - daļa no Objekta, kas nepieciešama būvdarbu veiksmīgai realizācijai. To precizē Izpildītājs Būvprojekta izstrādes laikā - „Darba organizācijas projekta” ietvaros un saskaņo ar Pasūtītāju un Objekta telpu lietotāju.
  5. **Darbi** - visi un jebkādi patstāvīgi, sagatavošanās, izpētes (tai skaitā bet ne tikai, apsekojumi, uzmērījumi, dokumentu analīze, jaunu trūkstošo dokumentu pasūtīšana, ja tas nepieciešams) un pagaidu darbi. Projektēšana (tai skaitā visās stadijās, skices, dokumentācija, veidlapas, būvatļaujas pieprasījums un tehniskie noteikumi, starpsaskaņojumi, atzinumi, būvprojekta saskaņošana gala redakcijā un visu būvatļaujas nosacījumu izpilde, nodevu samaksāšana pēc procesa nepieciešamības), dokumentācijas saskaņošana ar Pasūtītāju un trešajām personām, kā arī saskaņošana visās projekta realizācijai nepieciešamajās valsts un pašvaldības institūcijās, dokumentu komplektēšana, būvdarbu sagatavošana, būvniecība, Būvobjekta teritorijas labiekārtošana un citas darbības, ko Izpildītājām jāveic vai jāorganizē ieskaitot vadības, uzraudzības, materiālu piegādes un citus darbus, kas nepieciešami Būvprojekta pilnīgai, savlaicīgai un pienācīgai realizācijai, Būvobjekta nodošanai ekspluatācijā (jāietver visi darbi, visu dokumentu pieprasījums (piemēram, bet ne tikai – inventarizācijas lietas pasūtīšana, atzinumi no valsts un pašvaldības institūcijām un trešajām personām, nodevu maksājumi) un nodošanai Pasūtītājam, ievērojot iepirkuma līguma noteikumus, Latvijas Republikā spēkā esošos normatīvos aktus, būvuzrauga un autoruzrauga prasības, kā arī Pasūtītāja norādījumus. Darbi ietver iebūvēto aprīkojumu, kā arī neiebūvētā aprīkojuma un mēbeļu daļas un palīgelementus, ko nepieciešams iestrādāt pirms mēbeļu un iekārtu montāžas. Garantijas uzturēšana atbilstoši normatīvo aktu un iepirkuma līguma prasībām.
  6. **Darbu izpildes laika grafiks** – ņemot par pamatu Pasūtītāja sagatavotu Darbu izpildes grafika formu (skatīt pielikumu “T”), Izpildītāja aizpildīts darbu izpildes laika grafiks, kurā atspoguļota detalizēta darbu izpildes gaita posmos un izpildes termiņi. Darbu izpildes laika grafiks Izpildītājam ir saistošs.
  7. **Neatkarīga būvprojekta ekspertīze[[1]](#footnote-1) -** pirmreizējo ekspertīzi organizē Pasūtītājs, ja Izpildītājs vai valsts un pašvaldības institūcijās rakstveidā norāda, ka šāda procedūra nepieciešama. Pirmreizējas būvprojekta ekspertīzes veikšanas laiks netiek iekļauts Izpildītāja Būvprojekta izstrādes termiņā. Pilnībā izstrādātu būvprojekta dokumentāciju, kas gatava ekspertēšanai un tālākai skaņošanai papīra formātā un digitāli (gan pdf, gan rasējumi - dwg formātā, teksts – doc\* formātā, apjomu tabulas – xls\* formātā, bildes – jpg vai citā atbilstošā formātā) Izpildītājs nodod Pasūtītājam ne vēlāk kā to paredz iepirkuma līgums un Izpildītāja Darbu izpildes laika grafiks.
  8. **Objekta apskate -** Pasūtītājs pieņems, ka Izpildītājs ir veicis Objekta apskati, ir iepazinies ar vietas faktiskiem apstākļiem, šķēršļiem un iespējām, turklāt detalizēti iepazinies un izvērtējis pieejamo informāciju Atklātā konkursa laikā un ietvēris piedāvājumā visu nepieciešamo.
     1. **Objekta telpu lietotājs –** RSU struktūrvienība, vai tās nozīmēts pilnvarots pārstāvis, kas projekta gaitā konsultē Izpildītāju par nepieciešamajiem risinājumiem saistībā ar telpu plānoto lietošanas veidu un saistīto aprīkojumu.

1. **Darbu uzdevums**

Izpildītāja pienākums ir veikt, nodrošināt, koordinēt un vadīt visus darbus, procesus un darbības, veikt nepieciešamos maksājumus tai skaitā nodevu maksājumus, izstrādāt nepieciešamo būvprojekta dokumentāciju, kā arī darbu izpildei papildus nepieciešamo dokumentāciju, saņemt skaņojumus un atzinumus (ja nepieciešams), un veikt citas aktivitātes, lai nodotu Pasūtītājam pilnībā pārbūvētas, izremontētas, pabeigtas, ekspluatācijai gatavas pielikumos norādītās Objekta daļas. Atbilstoši Iepirkuma līguma noteikumiem, tehniskajai specifikācijai un tās pielikumiem :

* Precizē un saskaņo Darba aprakstu un Pasūtītāja uzdevumus, izstrādāt Projektēšanas uzdevumu nesamazinot apjomu un pozitīvās vērtības;
* Izstrādāt interjera dizaina projektu detalizējot un precizējot Pasūtītāja būvniecības ieceri
* Izstrādā Būvprojektu (ieskaitot ārējos tīklus), detalizējot un precizējot Interjera dizaina projektā un konkursa pielikumos norādītos risinājumus;
* Realizē Būvprojektu ar visu nepieciešamo iekšējo un ārējo tīklu pieslēgumiem un saistīto struktūru pilnīgai funkcionēšanai un nodošanai ekspluatācijā;
* Veic autoruzraudzību;
* Nodrošina būvdarbu garantija.

1. **Darbi veicami sekojošos posmos:**
   1. **Pirmais posms.** Esošās faktiskās situācijas, iepirkuma līguma pielikumos esošās dokumentācijas un visu citu esošo apstākļu un lietu detalizēta izpēte .
   2. **Otrais posms.** Pasūtītāja uzdevuma precizēšana, Projektēšanas uzdevuma sastādīšana un saskaņošana nesamazinot darba apjomu un pozitīvās vērtības.
   3. **Trešais posms.** Interjera dizaina projekta izstrāde (ņemot vērā iepirkuma līguma un tā pielikumos norādīto). Izstrādāt interjera dizaina projektu visai ēkai pilnveidojot un detalizējot Pasūtītāja piedāvāto būvniecības ieceri. Interjera dizaina risinājumu saskaņošana ar Pasūtītāju.
   4. **Ceturtais posms.** Būvprojekta izstrāde (ņemot vērā iepirkuma līguma un tā pielikumos norādīto). Izstrādāt atsevišķus Būvprojektus ēkai un ārējiem tīkliem. Pilnveidojot, detalizējot un precizējot Interjera dizaina projektā un konkursa pielikumos norādītos risinājumus. Būvprojekta risinājumu saskaņošana ar Pasūtītāju. Nosacījumu, t. sk. tehnisko noteikumu saņemšana.
   5. **Būvprojekta ekspertīze** – Pasūtītājs nodrošina Būvprojekta ekspertīzi (skatīt definējumus iepriekš). Izpildītājs nodrošina dokumentāciju, kam tiks sniegts pozitīvs ekspertīzes slēdziens par Būvprojekta atbilstību normatīviem. Atzinumam jābūt pozitīvam un bez negatīvām piezīmēm vai rekomendācijām par iespējamiem papildinājumiem vai uzlabojumiem (būvprojekts pilnībā pabeigts, nav pieņemams gadījums, kad eksperti norāda, ka objektu var realizēt atbilstoši dokumentācijai, bet būtu rekomendējami kādi uzlabojumi, papildinājumi). Gadījumā, ja pēc atkārtotas ekspertīzes tiek konstatēts, ka Būvprojektam nepieciešamas korekcijas, visas korekcijas un izdevumus par ekspertīzi Izpildītājs nodrošina par saviem līdzekļiem. Atkārtotās ekspertīzes un būvprojekta korekcijas netiek atskaitītas no kopējā izpildes termiņa. Kopējā izpildes termiņā netiek ieskaitīta tikai pirmreizēja Būvprojekta ekspertīze.
   6. **Piektais posms.** Būvprojekta saskaņošana, akceptēšana – pēc nepieciešamības atbilstoši spēkā esošajiem normatīvajiem aktiem – ar Pasūtītāju, nepieciešamajām valsts vai pašvaldības iestādēm un citām trešajām personām, kuru intereses var tikt skartas.
   7. **Sestais posms.** Būvdarbu veikšana ieskaitot visus Darbus (skatīt definējumus) un visus nepieciešamos saistītos darbus, tai skaitā, bet ne tikai- sagatavošanās darbi, visa veida dokumentācija, izziņas, atļaujas, materiālu un iekārtu piegādes, inženierkomunikācijas, iestrāde, montāža, kārtības uzturēšana, tīrīšana, atkritumu utilizācija, testēšana, darbu vadīšana, izpiddokumentācijas izstrāde, veicamo darbu veidam un apjomam izstrādāt būvdarbu kvalitātes kontroles sistēmu u.c. darbi. Ja kādi no dokumentiem procesa laikā ir nederīgi vai kļūst nederīgi – Izpildītājam tie nepieciešamības gadījumā jāaktualizē. Izpildītāja *Trešajā posmā* sastādītā kontroltāme ir pamats būvdarbu realizācijas apjomam, izpildes pamatošanai, kontrolei un pieņemšanai.
   8. **Septītais posms**. Autoruzraudzība (atbilstoši spēkā esošajiem normatīvajiem aktiem par Būvprojektu un būvdarbu autoruzraudzību, ko nodrošina atbilstoši sertificēti projektētāji-autori).
   9. **Astotais posms.** Būvobjekta nodošana Pasūtītājam un pieņemšana-nodošana ekspluatācijā atbilstoši normatīviem – arī attiecīgajām atbildīgajām instancēm. Visi darbi un etapi, tai skaitā, bet ne tikai atbilstošas dokumentācijas sagatavošana un iesniegšana nepieciešamajiem adresātiem un instancēm, objekta ģenerāltīrīšanas darbi, instruktāžas, līdzdalība komisijās u.c.
   10. **Devītais posms.** Garantijas darbu nodrošināšana. Būvdarbu garantija, tai skaitā estētiskā garantija (piemēram, bet ne tikai – mikro plaisas, krāsas izbalēšana un toņu maiņa, virsmas izturība pret nobružāšanos un tamlīdzīgi) – vismaz 5 gadi. Visu inženiersistēmu, nesošo konstrukciju, hidroizolācijas un jumtu segumu garantija. Būvdarbu garantijas periodā ir jāiekļauj uzstādīto iekārtu (ventmašīnas, lifts, kondicionieri u.c.) apkope, atbilstoši iekārtas ražotāja norādījumiem.

**3. Vispārīgie norādījumi.**

1. Izpildītājam ir pienākums pirms piedāvājuma iesniegšanas Atklātā konkursā rūpīgi iepazīties ar Objektu dabā un pārbaudīt visu esošās dokumentācijas pareizību un apzināties darba apjomu un darba apstākļus.
2. Iepirkuma līguma pielikums -, tehniskā specifikācija un tās pielikumā esošais teksta un grafiskais materiāls ir Pasūtītāja izvirzītais darbu uzdevums (turpmāk - Darbu uzdevums), kas Izpildītājam ir jāizvērtē, lai tajā nebūtu nesaistes, un uz tā pamata, nepieļaujot izvirzītā darba uzdevuma pasliktināšanos, ir jāizveido projektēšanas uzdevums. Ja Pasūtītāja Darba uzdevumā ir kādas nesaistes vai kā citādi uzlabojamas norādes, paredzētie risinājumi un iekārtas – Izpildītājam jānorāda un jālabo uz normatīviem atbilstošu risinājumu. Izpildītājam jānodrošina vizuāli iespējami labākais risinājums – sabalansēti krāsu un materiālu risinājumi (atbilstoši RSU dizaina vadlīnijām). Izpildītājam piedāvātā tehniskā risinājuma ietvaros jānodrošina iespējami labākais telpiskais risinājums (piemēram, bet ne tikai – savietojot inženierkomunikācijas jānodrošina to ērta apkalpošana un iespējami lielākais tīro griestu augstums vienlaikus saglabājot iespējami loģisku, vienotu griestu plakni. Kā izņēmumu pieļaujot atsevišķu horizontālo un vertikālo šahtu izveidošanu) un tamlīdzīgi. Risinājumiem jābūt iespējami saprātīgi loģiskiem, kvalitatīviem, ekonomiski pamatotiem. Jāpapildina ar Būvobjekta realizācijai nepieciešamajiem darbiem un apjomiem.
3. Izpildītājs, atbilstoši Būvprojektam, nodrošina Darbu uzdevumā noteiktā sasniegšanu, nepasliktinot visas pozitīvās vērtības (tajā skaitā, bet ne tikai – nepasliktinot definēto materiālu un iekārtu kvalitāti, rādītājus, kalpošanas garantijas laiku, telpu un iekārtu lietošanas ērtību, ergonomiskumu, vizuālo izskatu un citas vērtības). Izpildītājam ir tiesības piedāvāt labāku tehnisko risinājumu nekā tas noteikts Darbu uzdevumā. Risinājumam jāatbilst normatīvo aktu prasībām. Risinājums var pārsniegt normatīvu pozitīvajā virzienā (drošāks, izturīgāks, energo efektīvāks utt.), ja izvērtējot būvniecības izmaksas, un garantijas laiku, risinājums ir saimnieciski izdevīgākais.
4. Izpildītājs Būvobjekta realizācijas nolūkos var izmantot Pasūtītāja rīcībā esošo dokumentāciju. Izpildītāja pienākums ir iepazīties un pārbaudīt šo dokumentāciju un tās datu patiesumu, pēc kā Izpildītājs uzņemas atbildību par šiem datiem, to izmantošanu projektā, būvniecībā, Objekta nodošanā un garantijas periodā.
5. Pēc Būvprojekta izstrādes un saskaņošanas ar Pasūtītāju, Izpildītājs ir atbildīgs par Būvprojektu, risinājumiem un tā sekām. Pēc Būvprojekta saskaņošanas Būvprojekts Izpildītājam ir saistošs. Būvprojektu var labot ar Pasūtītāja piekrišanu, ja risinājumi ir līdzvērtīgi vai labāki.
6. Visa izstrādātā dokumentācija ir Pasūtītāja īpašums. Autortiesības uz jebkuru izstrādāto dokumentāciju un/vai risinājumu pieder Pasūtītājam bez jebkādām Izpildītāja papildus prasībām un bez papildus samaksas. Pasūtītājs ir tiesīgs bez ierobežojuma pēc savām vēlmēm rīkoties ar izstrādāto dokumentāciju un tās daļām, tai skaitā, bet ne tikai to brīvi publicēt, pārstrādāt, mainīt, nodot trešajām personām. Izpildītājam nav tiesību publiskot, izplatīt dokumentāciju vai tās daļu un/vai nodot to trešajām personām bez Pasūtītāja rakstiskas atļaujas saņemšanas.
7. Visi materiāli, iekārtas, mezgli un risinājumi ir jāsaskaņo iepriekš ar Pasūtītāju, pirms materiālu un iekārtu pasūtīšanas un darbu veikšanas. Ja Izpildītājs neveic saskaņošanu un pasūta materiālus, iekārtas un/vai veic darbus, pirms ir pieņemts attiecīgs lēmums, Izpildītājs piekrīt, ka Pasūtītājs var pieprasīt atkārtoti veikt darbus izmantojot, citus materiālus un/vai iekārtas, nekompensējot minēto darbu, materiālu izmaksas, kā arī nepagarināt darbu veikšanas termiņu, par periodu kas radies veicot šādus darbus.
8. Izpildīto darbu garantijas laiks būvdarbiem un tajos izmantotajiem materiāliem jānodrošina ne mazāk kā noteikts normatīvajos aktos un konkursa nolikumā. Materiāliem un izstrādājumiem pēc izturības ir jābūt paredzētiem publiskām ēkām, ņemot vērā būves specifiku.
9. Pasūtītājs var sasaukt darba progresa sanāksmes jebkurā darbu procesu posmā (projektēšana, būvniecība, dokumentācijas sakārtošana). Izpildītāja pienākums ir ierasties uz šīm sapulcēm un sniegt detalizētas un precīzas atbildes uz pieprasīto informāciju, tai skaitā, bet ne tikai bez maksas iesniegt aktuālo dokumentāciju (tai skaitā xls un dwg formātā), plānoto materiālu paraugus (būvniecības gaitā).
10. Būvdarbi un būvlaukums jāorganizē tā, lai tie pēc iespējas mazāk traucētu apkārtējo kaimiņus, lietotāju un iedzīvotāju ikdienas sadzīvi un uzņēmumu darbu. Darbi jāveic objektā, kura darbs uz būvdarbu laiku tiks pārtraukts.Sagatavošanās darbi ietver visus nepieciešamos darbus, kas ir nepieciešami Objekta darbu nodrošināšanai. Ja arī kāds darbs nav īpaši uzsvērts, tad Izpildītājam ir jāievērtē visi darbi, kas vajadzīgi būvlaukuma funkcionēšanai. Ar sagatavošanās darbiem ir jāsaprot arī laika posms pirms jebkuru atsevišķu darbu uzsākšanas.
11. **Detalizācija un darba rasējumi/zīmējumi, Pasūtītāja nosacījumi Būvprojekta izstrādei**
12. Izpildītājs veic būvatļaujas pieprasījumu un būvprojekta dokumentācijas izstrādi un saskaņošanu atbilstoši Darbu uzdevumam un normatīvo aktu prasībām. Darbu apjomā ietvert visas izpētes un izejmateriālu sagatavošanu. Veikt būvprojekta saskaņošanu. Būvprojekta sastāvā jāiekļauj visas nepieciešamās būvprojekta sadaļas. Nosacījumi – ievērojot labākos prakses piemērus un ievērojot spēkā esošo normatīvo aktu prasības un iepirkuma līguma prasības.
13. Piedāvājuma sastāvs:
    * 1. Detalizētu Projektēšana uzdevumu atbilstoši normatīvo aktu prasībām sastāda kopā Pasūtītājs un Izpildītāja piesaistītais projektētājs. Projektētājam ir pienākums papildināt Darbu uzdevumu ar visu trūkstošo kā arī koriģēt to, ja ir pretrunas Darbu uzdevumam un atkāpes no normatīvo aktu prasībām. Darba apjoms nav mazāks kā iepirkuma līgumā pieprasīts un jebkurā gadījumā sastāv ne mazāk kā no:

|  |  |  |  |
| --- | --- | --- | --- |
| **Nr.** | **Marka** | **Nosaukums** | **Veicamā darbība** |
| 1 | - / VD  TI, ĢI | Esošās situācijas un dokumentācijas izpēte  Esošās infrastruktūras apsekošana un izpēte, aktualizācija nepieciešamā apjomā | Esošo projektu dokumentācijas izpēte, esošo izejmateriālu un izpilduzmērījumu izpēte, konstrukciju izpētes dabā, urbumi, apsekojumi, monitorings un, tai skaitā pēc nepieciešamības izbūvēto tīklu un atstāto pieslēguma vietu izpēte. Pēc nepieciešamības – ainavas analīze. Vispārīgās daļas komplektācija (inventarizācijas lieta, zemes robežu plāni, zemesgrāmata u.c., projektētāja dokumentāciju, izveidot titullapu, būvprojekta sastāvu un tml.). |
| 2 | FF | Foto fiksācija | Veikt Objekta fotofiksāciju dabā, izveidot drukātu materiālu ar fotoattēliem un anotācijām |
| 3 | UR | Uzmērījuma rasējumi | Esošajai ēkai, saglabājamiem, caurejošiem inženiertīkliem, dūmvadiem, ailēm, atvērumiem, plaisām. |
| 4 | ĢP (TS); AR; ARD; IE; IN  - | Teritorijas sadaļa (nosacīti, ja tas nepieciešams), Arhitektūras risinājumi,  Arhitektūras risinājumi detalizētie, mēbeļu izvietojums, interjers | Jābūt visiem rasējumiem un dokumentācijai atbilstoši normatīvajos aktos noteiktajam. Neatkarīgi no normatīvā regulējuma un būvvaldes prasībām, papildus jābūt visu ārtelpu un iekštelpu risinājumu detalizētiem rasējumiem, mezgliem, detaļu notinumiem un iestrādes mezgliem, grīdu un griestu plāniem, materiāliem, aprīkojuma specifikācijām un aprakstiem un citām projekta daļām, mezgliem, „pīrāgiem”, risinājumiem, telpu akustikas risinājumiem. Mēbeļu un aprīkojuma risinājums jāizstrādā būvprojekta stadijā, jānoformē detalizētus zīmējumus. Iepirkuma līguma izpildē realizējamas iekārtas un mēbeles *(piemēram, soliņi, āķīši, dušas plauktiņi, atdures)* un sanmezglu papildus aprīkojumu *(piemēram ziepju turētājus, birstes, tualetes papīra turētājus, roku žāvētājus)* pasūta un nodrošina Pasūtītājs. |
| 5 | BK | Būvkonstrukcijas | Detalizēti būvkonstrukciju risinājumi, ieskaitot mezglus, specifikācijas un tml. |
| 6 | UK; AVK; EL; ESS; SM, VAS; UAS | Ūdensvads un kanalizācija, Apkure, ventilācija, kondicionēšana, elektro spēka tīkli, elektronisko sakaru sistēmas, siltummezgls un siltummehānika, vadības un automatizācijas sistēmas, Ugunsdzēsības automatizācijas sistēmas | Detalizēti būvprojekta risinājumi atbilstoši arhitektūrai, Izpildītāja precizētajam Darbu uzdevumam un Pasūtītāja sastādītajiem uzdevumiem. Ja kāda atsevišķa sadaļa pēc esošās situācijas izpētes nav nepieciešama – to neizstrādā. |
| 7 | UKT; LKT; DT; ELT; EST;  SAT | Ārējā ūdensvada un kanalizācijas risinājumi, ārējā lietus ūdens novades risinājumi, virszemes un pazemes drenāžas risinājumi, ārējās elektro apgādes risinājumi, ārējie elektronisko sakaru tīkli, ārējā siltumapgāde | Tai skaitā saskaņo ar kompleksā jau izbūvētajiem risinājumiem un procesā esošiem/ paredzētiem. Risinājumi pēc nepieciešamības un atbilstoši Izpildītāja precizētajam darba uzdevumam un Pasūtītāja sastādītajiem uzdevumiem. Ja kāda atsevišķa sadaļa pēc esošās situācijas izpētes nav nepieciešama – to neizstrādā. |
| 8 | - | Savietotie plāni | Veikt visa projekta savietošanu un savietoto rasējumu izstrādi, tai skaitā plāni un savietotie griezumi, savietotie šahtu detaļgriezumi ar piesaistēm, ievērtējot esošos saglabājamos tīklus. |
| 9 | UPP | Ugunsdzēsības pasākumu pārskats | Visai ēkai un teritorijai, ņemot vērā atrašanās vietu un situāciju. |
| 10 | DOP | Darbu organizēšanas projekts | Darbu organizēšanas projekts atbilstoši situācijai un normatīvu prasībām. |
| 11 | IS/ BA /T | Iekārtu, konstrukciju un materiālu kopsavilkums / Būvdarbu apjomi, Tāme | Būvprojektā iekļauto iekārtu, konstrukciju un materiālu saraksts (noformēt pēc normatīvu prasībām), kopsavilkums, specifikācijas, kontroltāme. |
| 12 | - | Energo pagaidu sertifikāts | Atbilstoši normatīvu prasībām, ja nepieciešams. |
| 13 | - | Drukas darbi, transports, kurjera pakalpojumi (tai skaitā skaņošana – dokumentācijas nogādāšana un saņemšana attiecīgās institūcijās, pie Pasūtītāja un citām saistītajām pusēm) | Atbilstoši prasībām un vajadzībai. Plānošanas sanāksmes un dokumentācijas apmaiņa notiek Kristapa ielā 30, Rīgā vai objektā uz vietas, ja to norāda Pasūtītājs. |
| 14 | - | Būvprojekta vadība, saskaņošana ar visām atbildīgajām institūcijām un trešajām personām, Pasūtītāju un Objekta telpu lietotājiem | Atbilstoši prasībām un vajadzībai. Būvprojekta vadībai nodrošināt galveno atbildīgo vadītāju (sertificēts speciālists). Ņemt vērā, ka darbu apjoma ietvaros jānodrošina atbildība (vadība) pār visu pārējo kompleksu, lai visa kompleksa struktūra, tai skaitā paralēli veicamie darbi citu iepirkumu ietvaros, būtu savstarpēji savietoti, atbilstu normatīviem, būtu gan drošs risinājums, gan drošība procesa laikā. |
| 15 | AU | Autoruzraudzība | Nodrošināt autoruzraudzības pakalpojumus atbilstoši spēkā esošiem normatīviem un iepirkuma līgumam. |
| 16 | - | Uzraudzība un konsultācijas ēkas ekspluatācijas garantijas periodā | Būvdarbu veicējam, jānodrošina speciālisti būvdarbu garantijas periodā, saskaņā ar iepirkuma līguma nosacījumiem un normatīviem regulējumiem. |

* + 1. Ja nepieciešams remonts / korekcijas, pieslēgumi – norādāmi darbi un risinājumi arī tranzīta un ārējo komunikāciju darbiem. Tai skaitā jādod risinājumi, ja saimnieciski izdevīgi un rekomendējami kādi pagaidu risinājumi. **Būvprojekta izstrādes laikā visus risinājumus tehniski-ekonomiski jāpamato, tai skaitā salīdzinot loģiski iespējamos alternatīvos risinājumus.**
    2. Izpildītājam jākontaktē ar Pasūtītāja (RSU) pārstāvjiem izdevīgā vietā un laikā jāprezentē un jāsaskaņo risinājumi. Skaņojumi nepieciešami no sekojošiem RSU pārstāvjiem:

1. Ēku apsaimniekošanas nodaļas vadītāja.
2. Būvniecības projektu nodaļas vadītājs.
3. Tehnisko un transporta pakalpojumu nodaļas vadītājs.
4. Galvenais enerģētiķis.
5. Tehniskās daļas vājstrāvu speciālists.
6. Darba drošības speciāliste.
7. Atbildīgais par ugunsdrošību.
8. Infrastruktūras departamenta direktors.

RSU pārstāvju vārdi, uzvārdi un kontaktinformācija tiks izsniegta tikai Izpildītājam.

Izpildītājs Pasūtītājam nodod 3 (trīs) oriģinālus Būvprojektu sējumu komplektus papīra formātā neskaitot citām pusēm nepieciešamos dokumentācijas komplektus (numurēti, parakstīt, cauraukloti un noformēti atbilstoši normatīviem) un digitālā datu nesējā gan pdf formātā, gan rediģējamā formātā atbilstoši faila tipam, kur fails attiecīgi savietojams ar \*.dwg vektorgrafiku, \*.doc un \*.xls formātiem un līdzīgi. Failu nosaukumiem jābūt saskaņā ar Būvprojektu sadaļām un lapu numerāciju.

1. Izpildītājam jāsagatavo viņam nepieciešamie darba rasējumi visiem veicamajiem darbiem saskaņā ar iepirkuma līguma noteikumiem un Darbu uzdevumu. Šie rasējumi jāpiegādā visām būvniecībā iesaistītajām pusēm pēc iespējas ātrākā laikā pēc Līguma spēkā stāšanās dienas, lai dotu pietiekami daudz laika tām iepazīties ar materiālu un sniegt komentārus pirms plānoto darbu uzsākšanas.
2. Ja būvdarbi tiek veikti bez saskaņotiem materiāliem un Darbu zīmējumiem, Izpildītājs piekrīt, ka šie darbi, pēc Pasūtītāja, autoruzrauga vai būvuzrauga pieprasījuma, var būt jāpārstrādā, un materiāli jāpasūta no jauna, turklāt papildus maksa un papildus termiņš netiks paredzēts.
3. Visiem rasējumiem, kas nodoti izskatīšanai, jābūt noformētiem drukātā veidā, atbilstoši normatīvo aktu prasībām un tiem jābūt ar Izpildītāja parakstu.
4. Parakstītie un apstiprinātie rasējumi nedrīkst tikt izmainīti citādi, kā tikai ar Pasūtītāja rakstisku rīkojumu. Rasējumi, kas iesniegti atpakaļ dažādu labojumu veikšanai arī jāiesniedz Pasūtītājam pārbaudei un parakstīšanai.
5. Rasējumu labojumiem jābūt veiktiem norādot labojumus rasējumu labojumu laukumā, un tiem jābūt iesniegtiem kopā ar revīzijas Nr. vai vēstuli, uz pavaddokumentiem obligāti jābūt revīzijas datumam.
6. Autoruzrauga un Pasūtītāja akcepts atsevišķām Darbu detaļām vai tehniskajiem rasējumiem vai pasūtījumiem neatbrīvo Izpildītāju no atbildības par kļūmēm vai nepareizu Darbu izpildi. Pasūtītāja parakstam ir vispārējs raksturs un tas nenodrošina nekādu īpašu pārbaudi un neatbrīvo Izpildītāju no Darbu izpildes atbilstoši normatīvo aktu prasībām, materiālu pārbaudes un aprīkojuma nodrošināšanas un Darbu veikšanas atbilstoši Būvprojektam, rasējumiem, specifikācijai, normatīviem un ražotāja dotajām instrukcijām, nepieciešamajiem tehnoloģiskajiem procesiem. Izpildītājam ir jānodrošina gala risinājuma (un/vai iekārtas) garantija neatkarīgi no saņemtajiem norādījumiem. Gadījumā, ja Izpildītājs nevar nodrošināt Pasūtītāja vai būvuzrauga papildus iniciētās izmaiņas risinājuma atbilstību normatīvo aktu prasībām un garantijas periodam, Izpildītājam pirms materiālu un iekārtu pasūtīšanas un pirms darbu veikšanas rakstiski jāinformē par to Pasūtītājs detalizēti argumentējot un pierādot iemeslus, kāpēc risinājums neatbilst normatīviem un/vai nevar tikt nodrošināta garantija, kā arī jāiesniedz savs alternatīvs risinājums, kas normatīvus un garantiju nodrošina vienlaicīgi piedāvājot ne sliktāku kvalitātes, dizaina, ilgmūžības, energo efektivitātes un citas pozitīvās vērtības, kā noraidītais risinājums, nesamazinot darbu apjomu.
7. **Pārbaude un testēšana**
8. Jebkurā brīdī, kad Pasūtītājs, būvuzraugs vai autoruzraugs uzskata par nepieciešamu, viņš var apmeklēt Būvobjektu vai attiecīgā materiāla un iekārtu ražošanas uzņēmumu, lai pārliecinātos par ražošanas kvalitāti. Materiāliem un iekārtām jābūt pārbaudītiem pirms tie atstāj ražotāja un piegādātāja teritoriju, kā arī pēc to saņemšanas Objektā.
9. Izpildītājam jādod laiks Pasūtītājam, lai veiktu visu nepieciešamo dokumentu un materiālu un iekārtu novērtēšanu un dotu atļauju tā uzstādīšanai, montāžai Objektā. Darbu kavējumi, kas radušies laikā nenovērtēta vai nepiegādāta materiāla vai dokumentācijas dēļ, netiks uzskatīti par objektīviem iemesliem Objekta nodošanas ekspluatācijā beigu termiņa neievērošanai.
10. Visi ar Būvobjektu saistītie dokumenti un materiālu un iekārtu ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, - pēc Pasūtītāja pieprasījuma, Izpildītājam jāpiegādā objektā bez maksas.
11. **Materiāli, iekārtas**
12. Uzturēšana. Konteineri un cits būvniecības pagaidu aprīkojums, kas jāuztur Izpildītājam, var būt lietoti, ja konkursa materiālos nav noteikts citādi.
13. Piegāde. Materiāliem, kas paliek Pasūtītājam īpašumā, jābūt nelietotiem, ja konkursa nolikumā nav noteikts citādi.
14. Materiālu paraugiem jābūt nelietotiem, kas paliek objektā līdz Pasūtītāja atļaujai par to izlietošanu vai iestrādāšanu, ja konkursa nolikumā nav noteikts citādi.
15. Objektā pielietojamiem materiāliem jāatbilst ekspluatācijas un visu spēkā esošo obligāto normatīvo aktu prasībām un jābūt sertificētiem.
16. **Blakus darbi**
17. Visi darbi, kas nepieciešami, lai pabeigtu kādu pozīciju, jāiekļauj vienības cenā, ja arī tas nav īpaši izdalīts. Papildus izmaksas netiek saskaņotas.
18. Gadalaiku un temperatūras maiņas būvniecības laikā, kā arī nepieciešamā apsilde ir jāiekļauj vienību cenās. Tai skaitā jāņem vērā atsevišķu laika periodu novirze no vidējās statistikas par klimatiskajiem apstākļiem. Papildus izmaksas un izpildes laiks netiek saskaņots.
19. **Papildus nosacījumi Atklātā konkursa Cenas (Atlīdzības) veidošanās mehānismam.**

Atbilstoši iepriekš definētajam, pretendenta piedāvātā līgumcena (Atlīdzība) iekļauj atlīdzību par visiem Darbiem, materiāliem, iekārtām. Izpildītājam ir jāiekļauj visas izmaksas, nodevas un maksājumi pilnīgai Darbu realizācijai un nodošanai pēc kā Pasūtītājs bez jebkādiem papildus darbiem un bez papildus izmaksām var nekavējoties lietot telpas (tās ir tīras, sakoptas, sakārtotas bez atstātiem būvgružiem). Papildus skaidrībai Pasūtītājs norāda, ka izmaksās jābūt iekļautiem tai skaitā, bet ne tikai šādām pozīcijām:

1. Būvmateriālu un iekārtu piegādei būvlaukuma robežās no piegādes mašīnas līdz iebūves vietai stingri aizliegts lietot liftus. Šis punkts attiecināms arī uz tiem materiāliem un iekārtam, ko piegādā Pasūtītājs un citi tā uzņēmēji;
2. Izdevumi par elektroenerģiju, ūdeni u.c. komunālie un saistītie ar būvdarbu veikšanu vispār-obligātie maksājumi būvdarbu veikšanas laikā. Darba procesā Izpildītājam uz sava rēķina jāveic pasākumi, kas nepieļauj telpu applūšanu, izmantojot ūdensnecaurlaidīgus pagaidu nosedzošos materiālus, putekļu izplatīšanos, nodrošinot to savākšanu darba procesā un norobežojošo pagaidu sienu izbūvi; būvgružus un atkritumus uzglabāt un izvest tikai speciālos konteineros, kas nepieļauj apkārtējās vides piesārņošanu. Konteinerus Pasūtītāja teritorijā novietot tikai ar Pasūtītāju saskaņotajās vietās un izvest pēc nepieciešamības darba dienās, netraucējot apkārtējos iedzīvotājus.
3. Iestāžu saskaņojumu un atļauju saņemšana, tai skaitā nodevu un nomas samaksa, ja nepieciešama.
4. Būvgružu un citu būvniecības atlikumu aizvākšana.
5. Piebraucamo ceļu tiešā būvlaukuma tuvumā tīrīšana pēc nepieciešamības, bet ne retāk kā reizi nedēļā; sakārtotas un tīras piegulošās teritorijas un telpas no būvniecības atkritumiem un būvniecības putekļiem.
6. Darba aizsardzības pasākumu, norobežojumu, uzrakstu u.c. izveidošana un uzturēšana darba kārtībā.
7. Nepieciešamo aprēķinu veikšana, kas pierādītu būvlaukuma sagatavošanas darbu veikšanas drošību.
8. Būvlaukuma pārorganizēšana būvniecības laikā, ja to prasa darbu tehnoloģija.
9. Ja nepieciešams, šķēršļu, vadu, kabeļu, kanālu un cauruļvadu demontāža.
10. Būvlaukuma apgaismojums un apsardze.
11. Visas skartās un izmantotās teritorijas tīrīšana, sakārtošana un būvniecības laika bojājumu novēršana, t. sk. ielas, ietves, piebraucamie ceļi u.c., telpu ģenerāla tīrīšana pirms nodošanas Pasūtītājam. Darbu izpildes gaitā ir jāveic visi nepieciešamie drošības pasākumi, lai nepieļautu iespējamos bojājumus esošajām būvēm, komunikāciju tīkliem, labiekārtojumam, augiem, iekārtām, aprīkojumam utt. Izpildītājs uzņemas atbildību par jebkādiem nodarītiem bojājumiem, kas radušies Izpildītājs darbības vai bezdarbības rezultātā.
12. **Citi noteikumi**
13. Būvlaukumā novietotās pagaidu ēkas un būves nav atļauts izmantot dzīvošanai.
14. Pēc darbu pabeigšanas atjaunojami iespējamie bojājumi, kas radušies darbu veikšanas gaitā visā Objektā.
15. Par tādu darbu izpildi, kas nebija paredzēts Darbu uzdevumā un netika saskaņots ar Pasūtītāju, Izpildītājs atlīdzību nesaņem.
16. Par jebkurām atkāpēm no normatīvo aktu prasībām, jebkuras rupjas neuzmanības vai ļauna nolūka sekām Izpildītājs ir atbildīgs arī pēc garantijas perioda beigām.
17. **Projekta dokumentēšana un izpilddokumentācija**
    1. Būvdarbu Izpilddokumentācijas sastāvā jāiekļauj:
       1. Būvdarbu telpu pieņemšanas nodošanas akts (pirms darbu uzsākšanas)
       2. Būvniecības un/vai būvdarbu dokumentācija (Būvatļauja, apliecinājuma karte un/vai visa veida citas atļaujas no valsts un pašvaldību institūcijām vai uzņēmumiem, visu iesaistīto sertificēto speciālistu saraksts un rīkojumu kopijas, speciālistu un uzņēmumu apdrošināšanas polises, sertifikātu kopijas un/vai izdrukas,
       3. Būvprojekts, Autoruzraudzības žurnāls, būvprojekta izmaiņu lapas un pavadošās vēstules (ja tiek veikta autoruzraudzība).
       4. Būvdarbu žurnāls, pielietoto materiālu ekspluatācijas īpašību deklarācijas (EID) vai tehnisko datu lapas, ja materiālam nav ES saskaņotā standarta. EID un tehnisko datu lapas atsevišķi numurētas un noformētas atsevišķā mapē, numerācija vienota ar būvdarbu žurnālu un būvniecības elementu darbu pieņemšanas aktiem (SDPA, NKPA, UNISPA).
       5. Būvuzņēmēja Būvdarbu kvalitātes kontroles sistēma un iekšējie kvalitātes pārbaudes protokoli pa konstruktīvo elementu veidiem, aizpildīti un parakstīti.
       6. Nozīmīgu konstrukciju, segto darbu un ugunsdrošībai nozīmīgu inženiersistēmu pieņemšanas akti (SDPA, NKPA, UNISPA).
       7. Visu veidu atsevišķu darbu vai inženiersistēmu pieņemšanas akti, pārbaudes protokoli, speciālistu apliecinājumi par atsevišķu darbu, sistēmas vai ēkas daļas gatavību ekspluatācijai (pēc nepieciešamības).
       8. Dažāda veida speciālie Inženiersistēmu sertifikāti, pases un ieregulēšanas protokoli (pēc nepieciešamības).
       9. Inženiersistēmu izpildshēmas, apdares darbu materiālu izpildshēmas vai tabulas, Inženiersistēmu, būvelementu un apdares lietošanas un ekspluatācijas instrukcijas un/vai nosacījumi.
       10. Dažāda veida (tai skaitā asu nospraušanas) ģeodēziskie uzmērījumi, izpildīto darbu vai atsevišķu darbu starpposmu ģeodēziskie uzmērījumi pa konstruktīvo elementu veidiem (Ja nepieciešams)
       11. Inženiersistēmu un/vai būves atsevišķu daļu pieņemšanas nodošanas un instruktāžas akti ar atbildīgajiem RSU pārstāvjiem. (Inženieri, sistēmu turētāji, ēkas apsaimniekotāji u.c.)
       12. Izziņas par glabāšanā nodotajiem atkritumiem,
       13. Apliecinājumi no valsts un pašvaldību institūcijām un/vai uzņēmumiem par būvprojektā uzdoto tehnisko noteikumu un nosacījumu izpildi.
       14. Akts par būves pieņemšanu ekspluatācijā
    2. Izpildītājam ir jāveic Pasūtītāja personāla (objekta lietotāja pārstāvja nozīmēta personāla) apmācība un instruktāža, jāiepazīstina ar ekspluatācijas instrukcijām.
    3. Pirms Būvdarbu uzsākšanas Izpildītājs saskaņo ar Pasūtītāju un būvuzraugu Izpilddokumentācijas sarakstu. Pēc Pasūtītāja un/vai būvuzrauga ierosinājuma Izpilddokumentācijas saraksts var tikt Papildināts būvdarbu laikā vai pēc būvdarbu pabeigšanas ja to pieprasa normatīvie akti.
    4. Izpilddokumentācijas Rasējumi tiek izpildīti uz Darbu veicēja precizētiem reālajiem ēkas uzmērījumiem (plāniem un/vai griezumiem), papildus tehniskā izpildījuma atainojumam rasējumos jābūt ierīkotam rakstlaukumam, kur norādīts; Rasējuma nosaukums, Objekta nosaukums, objekta adrese, Pasūtītājs, Izpildītājs, Izpildītāja apakšuzņēmējs (Ja piesaistīts), Līguma Nr., datums, izstrādātājs, apsirsinātājs, parakstu vieta. Rasējumiem jābūt parakstītiem (Izpildītājs - sertificētais būvspecialists, būvuzraugs, kompetentais Pasūtītāja pārstāvis).
    5. Izpilddokumentācija noformējama drukātā veidā mapēs ar cietajiem vākiem, numurēta sējumos atbilstoši Izpilddokumentācijas sarakstam. Izpilddokumentācija iesniedzama 3 oriģināl eksemplāros drukātā veidā (numurēti, parakstīt, cauraukloti un noformēti atbilstoši normatīviem) un 3 eksemplāros uz digitālā datu nesējā gan pdf formātā, gan rediģējamā formātā atbilstoši faila tipam, kur fails attiecīgi savietojams ar \*.dwg vektorgrafiku, \*.doc un \*.xls formātiem un līdzīgi.
    6. Izpilddokumentācija ar visām vai atbilstoši darbu specifikai un Izpilddokumentācijas sarakstā norādītajām daļām Pasūtītājam saskaņošanai jāiesniedz 5 darba dienas pirms galīgā Pieņemšanas nodošanas akta vai Inženiersistēmu un būves atsevišķu elementu pieņemšanas nodošanas un instruktāžas parakstīšanas. Pasūtītājs var neparakstīt aktus, ja nav saņēmis un saskaņojis Izpilddokumentāciju

1. MK noteikumi Nr.500 „Vispārīgie Būvnoteikumi” 45.punkts: Ja būvprojekta ekspertīze ir obligāta vai to pieprasa būvvalde, pamatojot ekspertīzes nepieciešamību, **būvprojekta ekspertīzes veicēju izvēlas pasūtītājs**, bet [Būvniecības likuma](http://likumi.lv/ta/id/258572-buvniecibas-likums) 6.1 panta pirmās daļas 4. punktā noteiktajos gadījumos – Būvniecības valsts kontroles birojs (turpmāk – birojs). **Līgumu par ekspertīzi slēdz un ar tā izpildi saistītos izdevumus sedz pasūtītājs**. [↑](#footnote-ref-1)